**VÁLLALKOZÁSFEJLESZTÉS MSc**

**záróvizsga témakörök**

**2019. december 16-17.**

1.a Mutassa be a projekt fázisokat és a projektciklus általános modelljét *(Görög-féle modell, EU projektciklus)*! Az EU modellt töltse fel tartalommal egy vállalati innovációs projekt példáján keresztül!

1.b Finanszírozási módok és finanszírozási szerkezet. Befektetési döntések típusai és értékelési alapelvei.

2.a. Ismertesse a brainstorming-ot, a SWOT analízist *(SWOT-1 és SWOT-2 mátrix)* és a stakeholder analízist, mint módszertant. A bemutatás során töltse fel tartalommal a SWOT analízist egy elképzelt (pl. élelmiszeripari) vállalkozás példáján keresztül!

2.b.Ismertesse egy vállalati innovációra irányuló pályázati kiírás, pályázatra vonatkozó általános formai és tartalmi elvárásait! Mutassa be a vállalatfejlesztésre/innovációra irányuló aktuális pályázati lehetőségeket *(Széchenyi 2020)*!

3.a. Ismertesse a probléma- és célelemzés módszertanát különös tekintettel a probléma- és célfára. A bemutatás során töltse fel tartalommal mindkettőt, ahol a központi probléma egy elképzelt vállalkozás fő termékének, ill. szolgáltatásainak *(pl. Suzuki Swift és egy sportkomplexum)* alacsony jövedelemtermelő-képessége!

3.b. A folyamatmenedzsment és a „lean” gondolkodás szerepe a szervezeti és szervezési innovációban.

4.a. Ismertesse a projektek erőforrás- és költségtervezésének rendszerét *(módszertan, költégnemek, FTE, stb.)*. A bemutatás során konkrét példán keresztül - fiktív adatok mentén- mutassa be egy elképzelt projekt személyi jellegű ráfordításainak és költségeinek tervezését!

4.b. Az innováció, mint tartalom megjelenése az európai és nemzeti szintű programozásban/tervezésben, dokumentum, intézmény és pénzügyi eszköz lehatárolásban.

5.a. Mutassa be a projektek időtervezésének rendszerét *(Gantt-diagram, hálótervezés, mérföldkövek)*. Töltsön fel tartalommal, egy Gantt-diagramot, egy elképzelt épület-beruházási projekt példáján keresztül!

5.b. A TQM és az EFQM modellek szerepe az innovatív vállalatok irányításában.

6.a. Mutassa be a beruházási projekt fogalmát, alaptípusait, sajátosságait és a dinamikus mutatókon alapuló gazdasági elemzésének rendszerét Ismertesse a tender és a PPP projekt fogalmát, és mutassa be egy árajánlat kötelező tartalmi és formai elemeit.

6.b. Az iparjogvédelem *(szellemi tulajdon védelem)* szerepe és eszközei a modern gazdaságban.

7.a. Mutassa be az átfogó projektkontroll elméleti hátterét *(Görög által megfogalmazott rendszer)*!

7.b. A különböző innovációk – inherens, nyílt, üzleti modell– beillesztése a vállalti innovációs stratégiába.

8.a. Ismertesse a projektek ellenőrzésének, monitoringjának és értékelésének rendszerét! Mutasson be néhány olyan konkrét hatékonysági mutatót, amelyeket egy innovatív fejlesztési, illetve beruházási projektben lehet használni! *(Példa projekt: környezetvédelmi, energetikai és alapanyag-felhasználást csökkentő célokkal rendelkező ún. korszerűsítő beruházási projekt az autóiparban.)* Ismertesse a fenntarthatóság és a disszemináció lényegét!

8.b. Az innováció fogalmában, tartalmában milyen különbségek lehetnek egy szervezet vagy személy szerepe szerint.

9.a. Mutassa be a megvalósíthatósági tanulmány lehetséges struktúráját, tartalmi és formai előírásait és értékelésük szempontjait!

9.b. Mutassa be a BCG, az IE és a GSM stratégiai értékelő mátrixokat.

10.a. Az innovációs modellek gyakorlati alkalmazásának követelményei, feltételei, problémái.

10.b. Mutassa be a vállalati stratégiák típusait, jellemezze az intenzív stratégiákat. Ismertesse, mely esetekben hatékonyak az intenzív stratégiák.

11.a. Az innováció finanszírozásának sajátosságai és speciális eszközei.

11.b. Vállalkozások likviditási és jövedelmezőségi helyzetének elemzése, értékelése.

12.a. Az innovációs intézmények kategóriái, jellemzői, szerepük a gazdaságfejlesztésben.

12.b. Ismertesse a konvencionális és a stratégiai menedzsment közötti különbségeket, definiálja a küldetés és a jövőkép fogalmát, milyen szerepe van a stratégiai küldetésnek és a stratégiai jövőképnek a vállalati stratégia kialakításában.

13.a. Ismertesse a logikai keretmátrixot *(felépítés, vertikális és horizontális logika, kitöltési sorrend, stb.)* és töltse fel tartalommal egy elképzelt környezetvédelmi témájú fiktív projekt alapján!

13.b. Ismertesse a vállalati stratégiák típusait, jellemezze a defenzív típusú stratégiákat. Példákkal illusztrálja azok hatásait, ismertesse eszközeit.

14.a. Ismertesse a vállalat külső környezeti elemzésének módszereit, egy egyszerű példán keresztül mutassa be a Külső Faktor Értékelési Mátrixot.

14.b. A vezetői számvitel hozzájárulása a költséggazdálkodáshoz A költségallokáció hagyományos módszerei és törekvések a vállalati általános költségek ésszerűbb menedzselésére

15.a. Ismertesse a vállalat belső környezetének elemzési módszereit, egy egyszerű példán keresztül mutassa be a Belső Faktor Értékelési Mátrixot.

15.b. A vállalati eladósodottság elemzése, csődelőrejelzés.

16.a. Mutassa be a vállalati stratégiák típusait, jellemezze az integrációs stratégiákat. Ismertesse, mely esetekben lehetnek hatékonyak az integrációs stratégiák.

16.b. A vállalati controlling szervezet. A pénzügyi teljesítménymérés. Vállalati teljesítménymérési rendszerek

17.a. Ismertesse a projektek alapvető szervezeti struktúráit, a lehetséges vezetési stílusokat, a formális projekt szerepeket.

17.b. A tudásalapú vállalkozások működtetésének eszközei. Ismertesse a vállalati stratégia megvalósításának elemeit.